TNP ปรับขึ้นต่อเนื่อง 3 วันติด-โบรกฯคาดกำไร Q4 โตกว่าเท่าตัว
TNP เห็นเงียบๆ แต่ฟาดกำไรเพียบ! ล่าสุด บล.เอเซีย พลัสคาดการณ์กำไรสุทธิไตรมาส 4/58 เติบโตกว่าเท่าตัวจากไตรมาสก่อน และเติบโต 30% จากปีก่อน ทั้งนี้ ราคาหุ้นปิดตลาดรอบเช้าอยู่ที่ 1.57 บ. บวก 0.05 บ. หรือ 3.29% มูลค่าการซื้อขาย 113.78 ลบ.โดยราคาหุ้นปรับตัวขึ้นต่อเนื่องวันนี้เป็นวันที่ 3 นับตั้งแต่วันที่ 15 ม.ค.59 
19 ม.ค. 2559

ผู้สื่อข่าวรายงานว่า ราคาหุ้น บริษัท ธนพิริยะ จำกัด (มหาชน) หรือ TNP ปิดตลาดรอบเช้าอยู่ที่ 1.57 บาท บวก 0.05 บาท หรือ 3.29% มูลค่าการซื้อขาย 113.78 ล้านบาท โดยราคาหุ้นเปิดตลาดที่ 1.58 บาท ต่ำสุดที่ 1.56 บาท สูงสุดที่ 1.65 บาท ทั้งนี้ ราคาหุ้นปรับตัวขึ้นต่อเนื่องวันนี้เป็นวันที่ 3 นับตั้งแต่วันที่ 15 ม.ค.59 จากระดับราคา 1.42 บาท
โดย บล.เอเซีย พลัส ระบุในบทวิเคราะห์(19 ม.ค.)ว่า คาดการณ์กำไรสุทธิไตรมาส 4/58 เติบโตกว่าเท่าตัวจากไตรมาสก่อน และ 30% จากปีก่อน ปัจจัยหนุนมาจากช่วงฤดูกาลท่องเที่ยวเชียงรายและมาตรการภาษีช่วงปลายปีที่ผ่านมา ขณะที่อัตราการทำกำไรเพิ่มขึ้นเช่นกัน
ส่วนปี 2559 คาดเติบโต 27% โดยเป็นการเติบโตทุกไตรมาสจากสาขาที่เปิดใหม่ และการลดลงของ SG&amp;A ทั้งนี้ ปัจจัยขับเคลื่อนระยะยาวมาจากการเติบโตที่คาดว่าจะสูงถึง 27% ภายใน 3 ปีนี้ จากโอกาสเปิดสาขาในเชียงรายได้อีกมาก รวมทั้งสาขาที่เปิดใหม่ถึงจุดคุ้มทุนได้รวดเร็ว ขณะที่อัตราทำกำไรจะดีขึ้นต่อเนื่อง
ด้านบล.โกลเบล็ก แนะนำ ซื้อเก็งกำไร TNP ให้แนวรับ 1.36 แนวต้าน 1.45 ,1.50Cut loss : 1.33 ประเมินกราฟสามารถตัดผ่านกรอบพักตัว Flag และเส้น EMA 10 วันขึ้นมาเป็นสัญญาณซื้อได้อีกครั้ง พร้อมกับเครื่องมือ RSI + MACD ชี้ขึ้นสนับสนุนยืนยันทิศทางเชิงบวก จึงมีโอกาสปรับตัวขึ้นต่อได้